laion/Wikipedia-Exotic huggingface dataset:
ტაგანროგის წმინდა ნიკოლოზის ეკლესია

ტაგანროგის წმინდა ნიკოლოზის ეკლესია (რუს. Никольская церковь) — ყოფილი მართლმადიდებლური ეკლესია ტაგანროგში, როსტოვის ოლქი, რუსეთის ფედერაცია. ეკლესიის მისამართი: რუსეთის ფედერაცია, როსტოვის ოლქი, ქ. ტაგანროგი, მდებარეობდა ჩეხოვის № 49/27-ში მდებარე თანამედროვე სახლის ადგილზე. 1840 წელს სამთავრობო სენატმა გამოიტანა დადგენილება საბავშვო სახლის დაარსების შესახებ. ქალაქის თავმა, თავადმა ლივენმა, ამ იდეას მხარი დაუჭირა. გადაწყვეტილება მიიღეო იმპერატრიცა ალექსანდრა თევდორეს ასულისაგან და გახდა ბავშვთა სახლის ხელმძღვანელი. საბავშვო სახლი გაიხსნა 1851 წლის 6 დეკემბერს ვაჭარ სარის სახლში და ეწოდა წმინდა ნიკოლოზის სახელი. ვაჭარმა სარიმ საკუთარი სახლი შესწირა საბავშვო სახლს. ბავშვთა სახლის რწმუნებული იყო თავად ლივენის ცოლი ე. ლივენი, მოგვიანებით კი ე. ლაკიერი. საბავშვოს სახლი მოითვლიდა 40 ბავშვს, რომელთა ასაკიც 4-დან 7 წლამდე იყო. საბავშვო სახლის აშენებაში მონაწილეობა მიიღეს ტაგანროგის იმდროინდელმა ცნობილმა ადამიანებმა: იოანე სებოვმა, ქალაქის თავმა კობილინმა, ვარვაციმ, ავერინომ, ხალიბოვმა და სხვა. ვაჭარ სარის საცხოვრებელი სახლი ერთსართულიანი იყო, გაფორმებული სვეტებით. მოგვიანებით ვაჭარმა ვ. ტრეტიაკოვმა პოლიციის ქუჩის (ამჟამად ჩეხოვის 37) მხრიდან მიაშენა კარის ეკლესიის ახალი შენობა. საბავშვო სახლთან აგებული ეკლესია იყო წმინდა ნიკოლოზის სახელზე ნაკურთხი. ეკლესია მდებარეობდა ჩეხოვისა ქუჩისა და დობროლიუბოვის შესახვევის კუთხეში. საბჭოთა ხელისუფლების პერიოდში ეკლესია დახურეს საბავშვო სახლი გადააკეთეს საცხოვრებელ სახლად. ტაგანროგის გერმანული ოკუპაციის პერიოდში ბავშვთა სახლში მოხდა გახმაურებული ლეპეტიხის ტრაგედია, როდესაც ბავშვებს იყენებდნენ დონორებად დაჭრილი გერმანელი ჯარისკაცებისათვის, რომლებსაც ბევრი სისხლი ჰქონდათ დაკარგული. 1950-იან წლებში ბავშვთა სახლი დაანგრიეს და მის ფუნდამენტზე ააშენეს ოთხსართულიანი სახლი მაღაზიით. შენობაში მოსახლეობა შეასახლეს 1956 წელს. ამჟამად აღნიშნული სახლის ბინები განეკუთვნება ელიტური საცხოვრებლის რიგებს. Гаврюшкин О. П., "Никольская церковь домовая," Энциклопедия Таганрога, Таганрог: "Антон," 1998, 370. Киричек М. С., "Николаевский детский приют," Энциклопедия Таганрога, Таганрог: "Антон," 1998, 367, 369. Газета «Радиосигнал» № 16 от 27 октября 2011 г. Чаленко С. Детство, которое хотели принести в жертву // Таганрогская правда. — 2014. — 14 февр. — С. 2. ТАГАНРОГСКИЙ НИКОЛЬСКИЙ ХРАМ ПРИ ДЕТСКОМ ПРИЮТЕ Николаевский детскiй прiютъ Таганрог. Домовая церковь Николая Чудотворца при Николаевском детском приюте. ↑ «Профессорский» дом. დაარქივებულია ორიგინალიდან — 2017-07-01. ციტირების თარიღი: 2017-10-28.
ფეტს დომინო

ანტუან დომინიკ დომინო უმცროსი (დ. 26 თებერვალი, 1928 — გ. 24 ოქტომბერი, 2017), უფრო მეტად ცნობილი ფსევდონიმით ფეტს დომინო — ამერიკელი პიანისტი და სიმღერების ავტორი ლუიზიანადან. „ბილბორდის ცხელ ასეულში“ მოხვდა მისი 35 ფირფიტა, ხოლო 1955 წლამდე გამოცემული ჩანაწერები გაიყიდა 100 მილიონზე მეტი ფირფიტის ოდენობით და შემდგომში მიიღო ოქროს სტატუსი. 1955–1960 წლებში მან გამოუშვა საუკეთესო ათეულში მოხვედრილი 11 ჰიტი და, როგორც ცნობილია, წარმატებით მას მხოლოდ ელვის პრესლიმ გაუსწრო. კარიერის წლებში დომინომ გაყიდა 65 მილიონზე მეტი დისკი. მისი მუსიკალური სტილი ეყრდნობოდა ტრადიციულ რიტმ-ენდ-ბლუზს, საქსოფონების, ბასის, პიანინოს, ელექტროგიტარის და დასარტყმელი საკრავების თანხლებით. შეგიძლიათ იხილოთ მედიაფაილები თემაზე „ფეტს დომინო“ ვიკისაწყობში. ოფიციალური საიტი ფეტს დომინო როკ-ენ-როლის დიდების დარბაზში დისკოგრაფია (music city) დაარქივებული 2016-07-18 საიტზე Wayback Machine. საიტზე history-of-rock.com ფეტს დომინო. Find a Grave-ზე. ↑ Find a Grave — 1996. <a href="https://wikidata.org/wiki/Track:Q63056"></a> ↑ http://tulprimo.hosted.exlibrisgroup.com/tref:books+:TUL_VOYAGER966417 ↑ BlackPast.org — 2004. <a href="https://wikidata.org/wiki/Track:Q30049687"></a> ↑ Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a> ↑ 5.0 5.1 ფრიდლენდერი, პოლ (2006). Rock And Roll: A Social History. ბოულდერი, კოლორადო: Westview Press. გვ. 28–32. ↑ ბრაუნი, დევიდ. Fats Domino, Rock and Roll Pioneer, Dead at 89. Rolling Stone. დაარქივებულია ორიგინალიდან — დეკემბერი 10, 2017. ციტირების თარიღი: October 26, 2017. ↑ ო'კონორი, როიშინ. (October 25, 2017) Fats Domino dead: Rock and roll legend dies, aged 89. The Independent. ციტირების თარიღი: October 26, 2017.
გიმნაზია

გიმნაზია (პოლ. gimnazjum, გერმ. Gymnasium — სა­ტანვარჯიშო მოედანი; მომდინარეობს ლათ. gymnasium და ძვ. ბერძნ. γυμνάζω, შემდეგ – სახელმწიფო სასწავლო­აღმზრ­ დელობითი დაწესებულება ძვ. საბერძნეთსა და ელინისტურ აღ­მოსავლეთში) — საშუალო ზოგად­ საგანმანათლებლო სასწავლებე­ლი, ჩვეულებრივ, მკვეთრად გა­მოხატული ჰუმანიტარულ­ფილო­ ლოგიური განხრით. პირველი გიმნაზია 1526 წელს ბავარიის ქ. ნიურნბერგში დააარსა ცნობილმა თეოლოგმა და პედაგოგმა ფილიპე მელანხტონმა. 1528 წელს გიმნაზია გაიხსნა საქ­სონიაში, ხოლო 1538 წელს — ქ. სტრას­ ბურგში. XVI–XVIII საუკუნეებში. გიმნაზიები აღმოცენდა გერმანიის მრავალ ქა­ლაქში, ასევე რუსეთშიც (პეტერ­ ბურგში – 1725 წელს, მოსკოვში – 1755 წელს); XIX საკუნე­ში ავსტრია­უნგრეთში, ბულგარეთში, ჰოლანდიაში, სა­ბერძნეთში, დანიაში, სერბეთსა და შვეიცარიის გერმ. კანტონებ­ში. გიმნაზია ეწოდებოდა ვაჟებისათვის განკუთვნილ საშ. სკოლებს. XIX ს. შუა ხანებიდან ევროპის სხვა­ დასხვა ქვეყანაში დაარსდა რეა­ლური სასწავლებლები, სადაც დაინერგა ბუნებისმეტყველებისა და მათემატიკის გაძლიერებული სწავლება. შეიქმნა საშ. სასწავლო დაწესებულებების ახალი, გარ­დამავალი ტიპი – რეალური გ., სადაც ბერძნ. ენა აღარ ისწავლე­ ბოდა. XIX–XX სს. მიჯნაზე კლა­სიკურ გ­ებში ნაკლები ყურადღება ეთმობოდა ძვ. ენების სწავლებას, მაგრამ გ­ის ეს ტიპი მაინც რჩე­ბოდა ძირითად საშ. სასწავლო დაწესებულებად ევროპაში. საქართველოში პირველი გიმნაზია — თბილისის პირველი გიმნაზია – გაიხსნა 1830 წელს. 1864­ წლიდან რუსეთის იმპერიაში, შესაბამისად, საქართ­ველოშიც, გატარდა საგანმანათ­ ლებლო რეფორმა. დაარსდა სამი ტიპის გიმნაზია: ბერძნული ენის გაძლიერებუ­ლი სწავლებით, ლათინური ენის გაძ­ლიერებული სწავლებითა და რეა­ლური გიმნაზია – საბუნებისმეტყველო დისციპლინებისა და თანამედროვე ენების გაძლიერებული სწავლებით. გიმნაზიადამთავრებულებს ჰქონ­დათ სწავლის გაგრძელების უფლება. პირველი ორი ტიპის გიმნაზიის დამ­თავრების შემდეგ ახალგაზრდებს უფლება ეძლეოდათ, განეგრძოთ სწავლა უნ­ივერსიტეტებსა და სხვა უმაღლეს სასწავლებლებში, რეალური გიმნაზი­ის დამთავრების შემდეგ კი – მხოლოდ უმაღლეს ტექნიკურ სასწავლებლებში. XIX საუკუნის 60-­იან წლებში გაიხსნა ქალთა გიმნაზი­ებიც. XIX საუკუნის დასასრულსა და XX საუკუნის დასაწყისში საქართველოში არსებობდა შემდეგი გიმნაზი­ები: თბილისში – თბილისის ქართული გიმნაზია (1879), სათავადაზნაურო გიმნაზია (1918–21 – ვაჟთა VII გ.), ვაჟთა II (1887–1921), ვაჟთა III (1894– 1921), თბილისის ვაჟთა ქართული (1900–21), ვაჟთა IV (1905–21), ვაჟ­ თა V (1908–21), ვაჟთა VI (1912– 20), ქალთა I (1872–1921), ქალთა II (1874–1921), ქალთა III (1884– 1921), ქალთა IV (1903–21), ქალთა V (1906–21), ქალთა VI (1910–21), ქალთა VII (1863–1919), ქალთა VIII (1892–1919) და ქალთა ქართუ­ლი (1906–19) გიმნაზიები. გიმნაზი­ები გაიხსნა საქართველოს სხვა ქალაქებშიც: ქუთაისში – ვაჟთა (1850–1921), ქუთაისის სათავადაზნაურო ვაჟთა ქართული (1880–1921) და ქალთა (1903–21) გიმნაზიები; ფოთში – ვაჟთა (1906–21), ქალთა (1902–21); ბა­თუმში – ქალთა (1900–21); გორში – ქალთა (1915–21); ხონში – ვაჟთა (1916–21); ხაშურში – ვაჟთა (1916– 21) გიმნაზი­ები. სოხუმში გაიხსნა ქალთა პროგიმნაზიაც. გიმნაზი­ების უმრავლე­სობა 1921 წლის შემდეგ გადაკეთდა სახელმწიფო განათლების სისტემის სასწავლო დაწესებულებებად. ამჟამად გიმნაზია არ­სებობს მხოლოდ კერძო სექტორში. მ. ბაქრაძე. დ. გურგენიძე., ენციკლოპედია „საქართველო“, ტ. 2, თბ., 2012.
აკვამენი (ფილმი)

„აკვამენი“ (ინგლ. Aquaman) — ამერიკული სუპერგმირული ჟანრის ფილმი, რომელიც ეფუძნება DC Comics-ის ამავე სახელის მქონე პერსონაჟის ისტორიებს. ფილმის დისტრიბუტორია Warner Bros. Pictures. ის არის რიგით მეექვსე DC-ის გაფართოებული სამყაროს ფილმების სერიაში. მისი რეჟისორია ჯეიმზ ვანი, სცენარის ავტორი – უილ ბილი, ვანის და ჯეფ ჯოუნსის ისტორიაზე დაყრდნობით, ხოლო მთავარ როლებს ასრულებენ ჯეისონ მომოა, ემბერ ჰერდი, პატრიკ უილსონი, უილემ დეფო, იაჰია აბდულ-მატინ II, ტემუერა მორისონი, დოლფ ლუნდგრენი და ნიკოლ კიდმანი. მთავარი გმირი ამ ფილმში ჩნდება მეორედ, 2017 წლის „სამართლიანობის ლიგაში“ დებიუტის შემდეგ. სიუჟეტის მიხედვით, ართურ კარი, წყალქვეშა ატლანტიდის სამეფოს მემკვიდრე, ეხმარება თავის ხალხს და უნდა გახდეს გმირი. ფილმის გადაღებები დაიწყო 2017 წლის 2 მაისს, ავსტრალიაში, ძირითადად მიმდინარეობდა Village Roadshow Studios-ში (კუინზლენდი) და დასრულდა 21 ოქტომბერს. გამოვიდა 2D, 3D და IMAX 3D ფორმატებში 2018 წლის 21 დეკემბერს. „აკვამენი“ — კინოფილმების ინტერნეტ-მონაცემთა ბაზა (ინგლისური) „აკვამენი“ — Box Office Mojo-ზე „აკვამენი“ — Rotten Tomatoes „აკვამენი“ — Metacritic-ზე ↑ James Wan on Twitter. ↑ Person Profile // Aquaman (2018): Technical Specifications — 1990. <a href="https://wikidata.org/wiki/Track:Q37312"></a> ↑ Davis, Brandon. Aquaman Budget And Filming Location Revealed. ციტირების თარიღი: May 3, 2017. ↑ Aquaman (2018). Box Office Mojo. ციტირების თარიღი: January 22, 2019.
აბა, თინა

„აბა, თინა“ — ძველი ქართული ხალხური სატრფიალო-სახუმარო სიმღერა. ქალაქური ფოლკლორის დასავლური შტოს თვალსაჩინო ნიმუში. სრულდება უმთავრესად გიტარის თანხლებით სამ ხმაში. ჩაიწერა დიმიტრი არაყიშვილმა. შესულია კრებულში „ერთხმიანი ქალაქური და გუნდური სიმღერა“. ოდნავ გასხვავებული ტექსტით („ნინა, ნინა“) დღესაც პოპულარულია. ციციშვილი ნ., ენციკლოპედია „საქართველო“, ტ. 1, თბ., 1997. — გვ. 12.
ჩალმა

ჩალმა (სპარს. عمامه; თურქ. Sarık) — მამაკაცის თავსაბურავი. წარსულში ფართოდ იყო გავრცელებული ისლამის მიმდევარ ხალხთა შორის ჩრდილოეთ აფრიკაში, წინა, სამხრეთ და შუა აზიაში, ნაკლებად — კავკასიაში. ჩალმა თავზე მოხვეული ქსოვილის ნაჭერია, ჩვეულებრივ ატარებენ ქუდის ან არახჩინის ზემოდან, იშვიათად (ინდოეთი, პაკისტანი) — სხვა თავსაბურავის გარეშე. გზაში გარდაცვლილ მუსლიმანს სუდარად ემსახურებოდა. სხვადასხვა ხალხის ჩალმა განსხვავდება ფერით, ქსოვილის ხარისხით, ზომით, შემოხვევის წესით, გარდა ამისა, ჩალმით განასხვავებდნენ ეროვნებასა და სოციალურ მდგომარეობას, მაგ. მწვანე ჩალმას ატარებდნენ წინასწარმეტყველის შთამომავლებად მიჩნეული პირები ან მექაში ნამყოფები, თეთრს კი — დანარჩენები. ქართული საბჭოთა ენციკლოპედია, ტ. 11, თბ., 1987. — გვ. 76.
ჩამბა (ხალხი)

ჩამბა — ნიგერიაში, კამერუნში და ჩადის რესპუბიკაში მცხოვრები ხალხი. საერთო რაოდენობა 800 ათას კაცზე მეტი. ჩამბას ენა ნაკლებად არის შესწავლილი. განეკუთვნება ცენტრალურ და აღმოსავლეთ სუდანის ენათა ჯგუფს. რელიგია — ისლამი; შენარჩუნებული აქვთ ტრადიციული რწმენები: ბუნების ძალთა და წინაპართა კულტი. ძირითადი საქმიანობა — მსხვილი რქოსანი საქონლის მოშენება. ქართული საბჭოთა ენციკლოპედია, ტ. 11, თბ., 1987. — გვ. 76.
ჰექტორ ბარბოსა

ჰექტორ ბარბოსა (ინგლ. Hector Barbossa) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ჯეფრი რაშმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“. ფილმებში ჰექტორ ბარბოსა არის მეკობრეთა ხომალდ „შავი მარგალიტის“ კაპიტანი. „შავი მარგალიტის წყევლაში“ ის არის „შავი მარგალიტის“ დაწყევლილი კაპიტანი, რომელმაც შორეულ წარსულში ჯეკ ბეღურა ერთ კუნძულზე, ერთი დამბაჩით და ერთი ტყვიით დატოვა, ამის შემდეგ ჯეკ ბეღურა დიდი თავგადასავლების შემდეგ პოულობს ბარბოსას და მას კლავს. შემდეგ სერიებში პერსონაჟი ვითარდება და აღარ არის დაწყევლილი. ის კარიბის ზღვის მეკობრეების მეორე და მესამე ფილმში ჯეკ ბეღურასთან ერთად უპირისპირდება დეივი ჯოუნსს. ეს უკანასკნელი „მფრინავი ჰოლანდიელის“ დაწყევლილი კაპიტანია. ბარბოსა მეოთხე ფილმში ებრძვის ედვარდ ტიჩს, იგივე შავწვერას, რომელსაც ფილმის ბოლოს კლავს და მისი გემის დედოფალი ანას შურისძიების კაპიტანი ხდება. მეხუთე ფილმში ბარბოსას უპირისპირდება ესპანეთის ფლოტის ყოფილ ადმირალს, დაწყევლილ კაპიტან სალაზარს. ბარბოსა ამავე ფილმში იღუპება. ჰექტორ ბარბოსა„კარიბის ზღვის მეკობრეების“ ვიკიში
უილ ტერნერი

უილიამ „უილ“ ტერნერ უმცროსი (ინგლ. Will Turner) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ორლანდო ბლუმმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“. ფილმებში უილ ტერნერი არის მეკობრეთა ხომალდ „მფრინავი ჰოლანდიელის“ დაწყევლილი კაპიტანი. პერსონაჟი ჩნდება „კარიბის ზღვის მეკობრეების“ პირველ, მეორე, მესამე და მეხუთე ნაწილში. მეხუთე ფილმში მას საკუთარი ვაჟი ხსნის წყევლას პოსეიდონის სამკბილას დახმარებით. ფილმში უოლ ტერნერის მეუღლე არის მეკობრეთა მეფე ელიზაბეთ სუონი. უილი არის მფრინავი ჰოლანდიელის ეკიპაჟის ერთ-ერთ წევრ ბილ ტერნერის ვაჟი, ხოლო მისი ვაჟია ჰენრი ტერნერი. უილიამ ტერნერი „კარიბის ზღვის მეკობრეების“ ვიკიში
პორტუგალიის საფეხბურთო თასი

პორტუგალიის საფეხბურთო თასი (პორტ. Taça de Portugal) — ყოველწლიური სათასო შეჯიბრება პორტუგალიის საფეხბურთო გუნდებს შორის, რომელსაც ატარებს პორტუგალიის ფეხბურთის ფედერაცია. გათამაშება პირველად ჩატარდა 1938 წელს. ტარდება აგვისტოდან მაისის ჩათვლით და მისი გამარჯვებული კვალიფიკაციას გადის პორტუგალიის სუპერთასზე და უეფა-ს ევროპა ლიგაზე. ტურნირის ისტორიაში ყველაზე წარმატებული კლუბია ლისაბონის „ბენფიკა“, რომელსაც 26-ჯერ აქვს თასი მოპოვებული. მოქმედი გამარჯვებულია „ავეში“. Portugal - List of Cup Winners
ალექსი გოგლიძე

ალექსი გოგლიძე (დ. 7 იანვარი, 1975, გორი) — ქართველი პოლიტიკოსი. დაიბადა 1975 წლის 7 იანვარს ქალაქ გორში. დაამთავრა №7 საშუალო სკოლა. 1991–1996 წლებში სწავლობდა საქართველოს აგრარულ უნივერსიტეტში, სოფლის მეურნეობის მექანიზაციის სპეციალობით. 2006–2007 წლებში მუშაობდა შსს დაცვის პოლიციის დეპარტამენტის გორის რაიონული განყოფილების უფროსად. 2008–2012 წლებში მუშაობდა შსს სპეციალური ოპერატიული დეპარტამენტის მეორე მთავარი სამმართველოს შიდა ქართლის სამხარეო სამმართველოს უფროსად. 2012–2013 წლებში მუშაობდა გორის, კასპის, ქარელისა და ხაშურის მუნიციპალიტეტებში სახელმწიფო რწმუნებულ-გუბერნატორის მოადგილედ. 2014 წლიდან არის პარტია „ერთიანი ნაციონალური მოძრაობის“ წევრი. 2016 წლის 10 ივლისს ერთიანმა ნაციონალურმა მოძრაობამ გორის მაჟორიტარი დეპუტატის კანდიდატად დაასახელა. მშობლიური ქართული ენის გარდა ფლობს რუსულ ენას. ↑ ალექსი გოგლიძე — გორის მაჟორიტარი კანდიდატი. დაარქივებულია ორიგინალიდან — 2020-09-23. ციტირების თარიღი: 2018-09-20.
ენძელა

ენძელა (ლათ. Merendera) — გორგლ-ბოლქვიანი მცენარის გვარი შროშანისებრთა ოჯახისა. აქვს ხაზური ფოთლები, რომლებიც ყვავილებთან ერთად ამოიწვერება ხოლმე მიწიდან. ყვავილები ვარდისფერი, სოსანი, ზოგჯერ თეთრია, ნაყოფი — კოლოფი. 10 სახეობა გავრცელებულია აღმოსავლეთ ხმელთაშუაზღვისპირეთსა და წინა აზიაში; საქართველოში გვხვდება 2 სახეობა. ყველა დეკორატიულია, ყვავის ადრე გაზაფხულზე. ზოგი სახეობა ალკალოიდებს შეიცავს. ქართული საბჭოთა ენციკლოპედია, ტ. 4, თბ., 1979. — გვ. 162.
კარიბის ზღვის მეკობრეები: უცნაურ ნაპირებზე

„კარიბის ზღვის მეკობრეები: უცნაურ ნაპირებზე“ (ინგლ. Pirates of the Caribbean: On Stranger Tides) — 2011 წლის ფენტეზის და სათავგადასავლო კომედიური ჟანრის ფილმი, რომელიც ეკუთვნის „კარიბის ზღვის მეკობრეების ფილმების სერიას“. იგი ეფუძნება უოლტ დისნეის ამავე სახელწოდების ატრაქციონებს. ფილმის რეჟისორია რობ მარშალი, ხოლო პროდიუსერი - ჯერი ბრუკჰაიმერი. ფილმში მთავარ როლებს თამაშობენ მსახიობები ჯონი დეპი, სტელან სკარშგორდი, კევინ მაკნელი, ჯონათან პრაისი და სხვები. ფილმში აღწერილია კაპიტან ჯეკ ბეღურას თავგადასავლები, თუ როგორ დაუპირისპირდა იგი შავწვერას. ფილმი გამოვიდა 2011 წლის 7 მაისს. მისმა მსოფლიო შემოსავალმა მილიარდზე მეტი აშშ დოლარი შეადგინა, ხოლო მისი ბიუჯეტი იყო 410.6 მილიონი აშშ დოლარი. ოფიციალური საიტი (აშშ) ოფიციალური საიტი (ბრიტანული) „კარიბის ზღვის მეკობრეები: უცნაურ ნაპირებზე“ — კინოფილმების ინტერნეტ-მონაცემთა ბაზა (ინგლისური) „კარიბის ზღვის მეკობრეები: უცნაურ ნაპირებზე“ — Box Office Mojo-ზე „კარიბის ზღვის მეკობრეები: უცნაურ ნაპირებზე“ — Rotten Tomatoes „კარიბის ზღვის მეკობრეები: უცნაურ ნაპირებზე“ — Metacritic-ზე ↑ Pirates of the Caribbean: On Stranger Tides. British Board of Film Classification (May 5, 2011). დაარქივებულია ორიგინალიდან — March 6, 2016. ციტირების თარიღი: February 7, 2015. ↑ 2.0 2.1 Pirates of the Caribbean: On Stranger Tides (2011). Box Office Mojo. დაარქივებულია ორიგინალიდან — April 25, 2013. ციტირების თარიღი: August 22, 2011.
ენჭო

ენჭო — მთა საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონზე, მდინარეების საბაკუნისხევისა (ანდის ყოისუს მარჯვენა შენაკადი) და ხისოს წყლის (თუშეთის ალაზნის მარჯვენა შენაკადი) სათავეებში, საქართველოსა და რუსეთის დაღესტნის საზღვარზე. სიმაღლე ზღვის დონიდან 3304 მ. აგებულია იურული თიხაფიქლებითა და ქვიშაქვებით. კალთები შემოსილია ალპური მდელოებით. ენციკლოპედია „საქართველო“, ტ. 3, თბ., 2014. — გვ. 20.
Ubisoft Montreal

Ubisoft Montreal (Ubi Soft Montreal) — კანადური ვიდეო თამაშების დეველოპერი და Ubisoft-ის შვილობილი კომპანია, რომელიც მდებარეობს ქალაქ მონრეალში, კვებეკში. დაარსდა 1997 წელს და დაკავებული იყო მცირემასშტაბიანი და საბავშვო პროექტების შექმნით, თუმცა დღესდღეობით ერთ-ერთი წამყვანია მსოფლიოში, რომელსაც ჰყვას 3,000 თანამშრომელი. მას შექმნილი აქვს თამაშები ისეთი განთქმული ვიდეო თამაშების სერიებიდან, როგორებიც არის „Prince of Persia“, „Far Cry“, „Assassin's Creed“ და „Watch Dog“, ისევე როგორც „Tom Clancy's“-ის ფრენჩაიზებიდან. Ubisoft შეგიძლიათ იხილოთ მედიაფაილები თემაზე „Ubisoft Montreal“ ვიკისაწყობში. ოფიციალური საიტი CanDevs — კანადური ვიდეო თამაშების კომპანიები ↑ „Ubisoft Montreal promotes Mallat“ (ინგლისური). GameSpot. 10 აპრილი,2006. დაარქივებულია ორიგინალიდან — 2012-10-23. ციტირების თარიღი: 20 აგვისტო, 2008. შეამოწმეთ თარიღის პარამეტრი |accessdate= და |date=-ში (დახმარება) ↑ Our studio. montreal.ubisoft.com. დაარქივებულია ორიგინალიდან — 2017-11-24. ციტირების თარიღი: 2017-10-26. ↑ Tom Clancy's Splinter Cell Q&A - Xbox News at GameSpot[მკვდარი ბმული]
პორტუგალიის ლიგის თასი

პორტუგალიის ლიგის თასი (პორტ. Taça da Liga) — ფლეი-ოფის სისტემის მქონე ყოველწლიური საფეხბურთო ტურნირი, რომელიც ტარდება პორტუგალიაში. მასში მონაწილეობას იღებენ კლუბები პორტუგალიის ორი უმაღლესი საფეხბურთო დივიზიონიდან. ტურნირი დაარსდა 2007 წელს. ინგლისის და საფრანგეთის ლიგის თასებისგან განსხვავებით, გამარჯვებული კლუბი არ გადის კვალიფიკაციას უეფა-ს ტურნირებზე. გათამაშების ისტორიაში, ყველაზე წარმატებული კლუბია ლისაბონის „ბენფიკა“, რომელმაც 7-ჯერ მოიგო ტიტული. მოქმედი გამარჯვებულია „მორეირენსე“. Portugal - List of League Cup Finals
ჩეჩა

ჩეჩა, ჩეჩვა — ბამბის, სელის, მატყლისა და სხვა ბოჭკოების გაბუება და მინარევებისა და მანკებისაგან აწმენდა; სართავი წარმოების, ერთ-ერთი მთავარი პროცესი. ქართული საბჭოთა ენციკლოპედია, ტ. 11, თბ., 1987. — გვ. 104.
ჩვენი ცხოვრება

ტერმინი ჩვენი ცხოვრება შეიძლება აღნიშნავდეს: ჩვენი ცხოვრება — ჩუვაშეთის რაიონული გაზეთი. ჩვენი ცხოვრება — პოლიტიკურ-ლიტერატურული გაზეთი. ჩვენი ცხოვრება — ლეგალური ბოლშევიკური გაზეთი. ჩვენი ცხოვრება — 2010 წლის ფრანგულ-იტალიური ფილმი. ჩვენი ცხოვრება — 2011 წლის ბრაზილიური ტელესერიალი.
ჩვენი ცხოვრება (ქართული გაზეთი)

„ჩვენი ცხოვრება“ — ქართული ყოველდღიური პოლიტიკური და ლიტერატურული გაზეთი სოციალ-დემოკრტიული (მენშევიკური) მიმართულებისა. გამოდიოდა 1906 წელს (აგვისტო–სექტემბერი) გაზეთ „ტალღის“ (1906) ნაცვლად. გამოიცა თხუთმეტი ნომერი. რედაქტორ-გამომცემელი — ვ. გადილია. ბოლშევიკური ფრაქციიდან გაზეთში თანამშრომლობდა გ. თელია. დაიხურა ადგილობრივი ხელისუფლების განკარგულებით. შემდეგ მის ნაცვლად გამოდიოდა გაზეთი „გრიგალი“. ქართული საბჭოთა ენციკლოპედია, ტ. 11, თბ., 1987. — გვ. 115.
ეპი...

ეპი... (ბერძნ. epi — ზე, თან, შემდეგ) — რთული სიტყვის შემადგენელი ნაწილი, რომელიც მიუთითებს რაიმეს ზემოთ, რაიმეს გვერდით მდებარეობაზე. მაგ., ეპიდერმისი. ქართული საბჭოთა ენციკლოპედია, ტ. 4, თბ., 1979. — გვ. 164.
კარიბის ზღვის მეკობრეები: მკვდრები ზღაპრებს არ ჰყვებიან

„კარიბის ზღვის მეკობრეები: მკვდრები ზღაპრებს არ ჰყვებიან“ (ინგლ. Pirates of the Caribbean: Dead Men Tell No Tales), გამოსული აშშ-ის საზღვრებს გარეთ, როგორც „კარიბის ზღვის მეკობრეები: სალაზარის შურისძიება“ (ინგლ. Pirates of the Caribbean: Salazar's Revenge) — 2017 წლის ფენტეზის და სათავგადასავლო კომედიური ჟანრის ფილმი, რომელიც ეკუთვნის „კარიბის ზღვის მეკობრეების ფილმების სერიას“. იგი ეფუძნება უოლტ დისნეის ამავე სახელწოდების ატრაქციონებს. ფილმის რეჟისორები არიან იოახიმ რენინგი და ესპენ სანდბერგი, ხოლო პროდიუსერია ჯერი ბრუკჰაიმერი. მთავარ როლებს თამაშობენ მსახიობები ჯონი დეპი, ხავიერ ბარდემი, ბრენტონ თუეიტსი, კაია სკოდელარიო, კევინ მაკნელი და ჯეფრი რაში. ფილმში აღწერილია კაპიტან ჯეკ ბეღურას თავგადასავლები, თუ როგორ დაუპირისპირდა იგი კაპიტან სალაზარს. ფილმი გამოვიდა 2017 წლის 26 მაისს, Disney Digital 3-D, RealD 3D და IMAX 3D ფორმატებში. მისმა მსოფლიო შემოსავალმა 700 მილიონზე მეტი აშშ დოლარი შეადგინა, ხოლო მისი ბიუჯეტი იყო 230 მილიონი აშშ დოლარი. ოფიციალური საიტი „კარიბის ზღვის მეკობრეები: მკვდრები ზღაპრებს არ ჰყვებიან“ — კინოფილმების ინტერნეტ-მონაცემთა ბაზა (ინგლისური) „კარიბის ზღვის მეკობრეები: მკვდრები ზღაპრებს არ ჰყვებიან“ — Box Office Mojo-ზე ↑ Pirates of the Caribbean: Salazar's Revenge. British Board of Film Classification. დაარქივებულია ორიგინალიდან — May 21, 2017. ციტირების თარიღი: April 29, 2017. ↑ 2.0 2.1 Pirates of the Caribbean: Dead Men Tell No Tales (2017). Box Office Mojo. ციტირების თარიღი: October 1, 2017.
ელიზაბეთ სუონი

ელიზაბეთ სუონი (ინგლ. Elizabeth Swann) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი კირა ნაიტლიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“. ფილმებში ელიზაბეთ სუონი არის მეკობრეთა მეფე, მას შემდეგ რაც საძმოს კრებაზე (რომელზეც ცხრა მეკობრე ბარონი იკრიბებოდა) ჯეკ ბეღურამ მისცა საკუთარი ხმა. ის არის სამხრეთ ჩინეთის ზღვის მეკობრეთა მბრძანებელი. პერსონაჟი ჩნდება „კარიბის ზღვის მეკობრეების“ პირველ, მეორე, მესამე და მეხუთე ნაწილში. ფილმში ელიზაბეთ სუონი არის მეკობრეთა ხომალდ „მფრინავი ჰოლანდიელის“ კაპიტან უილ ტერნერის მეუღლე. მათ ჰყავთ შვილი, ჰენრი ტერნერი. ელიზაბეთ სუონი — კინოფილმების ინტერნეტ მონაცემთა ბაზა (ინგლისური) პროფილი „კარიბის ზღვის მეკობრეების“ ვიკიში
კრაკენი (კარიბის ზღვის მეკობრეები)

კრაკენი (ინგლ. The Kraken) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“. ურჩხული ემორჩილება კაპიტან დეივი ჯოუნსს. კრაკენი არის მფრინავი ჰოლანდიელის კაპიტნის დეივი ჯოუნსის ურჩხული, რომელმაც ფილმ „მკვდრის სკივრში“ ჯეკ ბეღურა შეჭამა და დეივი ჯოუნსის მკვდრების სამყაროში გაგზავნა. კრაკენმა ჯეკ ბეღურა დეივი ჯოუნსის ბრძანების შედეგად შეჭამა. შემდეგ კი ის დეივი ჯოუნსმა ბრიტანელი ადმირალის კატლერ ბეკეტის ბრძანებით მოკლა. კრაკენი „კარიბის ზღვის მეკობრეების“ ვიკიში
პორტუგალიის საფეხბურთო სუპერთასი

პორტუგალიის საფეხბურთო სუპერთასი (პორტ. Supertaça de Portugal) — საფეხბურთო გათამაშება პორტუგალიაში, სადაც პრიმეირა ლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. სუპერთასი თამაშდება 1979 წლიდან. გათამაშების ისტორიაში ყველაზე წარმატებული კლუბია „პორტუ“, რომელმაც 21-ჯერ მოიპოვა ტიტული. მოქმედი გამარჯვებულია „პორტუ“. ოფიციალური საიტი (პორტუგალიური) Portugal - List of Super Cup Winners